SL Uradni list Evropske unije L 28/12

UREDBA KOMISIJE (EU) 2016/143

z dne 18. januarja 2016

o spremembi Priloge IV k Uredbi Evropskega parlamenta in Sveta (ES) št. 396/2005 glede aktivnih snovi COS-OGA, cerevisan, kalcijev hidroksid, lecitini, Salix spp cortex, kis, fruktoza, Pepino mosaic, sev virusa CH2, izolat 1906, Verticillium albo-atrum, izolat WCS850, in Bacillus amyloliquefaciens subsp. plantarum, sev D747

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1), ter zlasti člena 5(1) Uredbe,

ob upoštevanju naslednjega:

(1) Za aktivne snovi COS-OGA, cerevisan, kalcijev hidroksid, lecitini, Salix spp cortex, kis, fruktoza, Pepino mosaic, sev virusa CH2, izolat 1906, Verticillium albo-atrum, izolat WCS850, in Bacillus amyloliquefaciens subsp. plantarum, sev D747, niso bile določene nobene specifične MRL. Ker navedene snovi niso bile vključene v Prilogo IV k Uredbi (ES) št. 396/2005, se zanje uporablja privzeta vrednost 0,01 mg/kg, določena v členu 18(1)(b) navedene uredbe.

(2) Evropska agencija za varnost hrane (v nadaljnjem besedilu: Agencija) je glede aktivne snovi COS-OGA sklenila (2), da je navedeno snov ustrezno vključiti v Prilogo IV k Uredbi (ES) št. 396/2005.

(3) Agencija je glede aktivne snovi cerevisan sklenila (3), da je navedeno snov ustrezno vključiti v Prilogo IV k Uredbi (ES) št. 396/2005.

(4) Agencija je glede aktivne snovi Pepino mosaic, sev virusa CH2, izolat 1906 sklenila (4), da je navedeno snov ustrezno vključiti v Prilogo IV k Uredbi (ES) št. 396/2005.

(5) Kalcijev hidroksid je odobren kot osnovna snov v skladu z Uredbo (ES) št. 1107/2009 Evropskega parlamenta in Sveta (5). Ob upoštevanju Izvedbene uredbe Komisije (EU) 2015/762 (6) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(6) Osnovna snov lecitini je odobrena v skladu z Uredbo (ES) št. 1107/2009. Ob upoštevanju Izvedbene uredbe Komisije (EU) 2015/1116 (7) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(7) Aktivna snov Salix spp cortex je odobrena kot osnovna snov v skladu z Uredbo (ES) št. 1107/2009. Ob upoštevanju Izvedbene uredbe Komisije (EU) 2015/1107 (8) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(8) Aktivna snov kis je odobrena kot osnovna snov v skladu z Uredbo (ES) št. 1107/2009. Ob upoštevanju Izvedbene uredbe Komisije (EU) 2015/1108 (9) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(9) Aktivna snov fruktoza je odobrena kot osnovna snov v skladu z Uredbo (ES) št. 1107/2009. Ob upoštevanju Izvedbene uredbe Komisije (EU) 2015/1392 (10) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(10) Aktivna snov Verticillium albo-atrum, izolat WCS850, je bila z Direktivo Komisije 2008/113/ES (11) vključena v Prilogo I k Direktivi Sveta 91/414/EGS in velja za registrirano z Uredbo (ES) št. 1107/2009. Naravna izpostavljenost aktivni snovi Verticillium albo-atrum, izolat WCS850, je bistveno večja kot izpostavljenost, povezana z uporabo navedene snovi kot fitofarmacevtskega sredstva. Agencija je sklenila (12), da za aktivno snov Verticillium albo-atrum, izolat WCS850, ni znano, da bi bil patogen za ljudi, in med proizvodnim postopkom ne tvori znatnih toksinov ali sekundarnih metabolitov. Navedeno snov je zato ustrezno vključiti v Prilogo IV k Uredbi (ES) št. 396/2005.

(11) Aktivna snov Bacillus amyloliquefaciens subsp. plantarum, sev D747, je odobrena kot aktivna snov v skladu z Izvedbeno uredbo Komisije (EU) št. 1316/2014 (13). Agencija je sklenila (14), da pri oceni tveganja za potrošnike pri vnosu te snovi s hrano nekatere informacije niso bile na voljo in da je potreben nadaljnji premislek odgovornih za obvladovanje tveganja. V poročilu o pregledu navedene snovi (15) je bilo ugotovljeno, da navedena snov ni patogena za ljudi in da se ne pričakuje, da tvori toksine, ki bi vplivali na zdravje ljudi. Navedeno snov je zato ustrezno vključiti v Prilogo IV k Uredbi (ES) št. 396/2005.

(12) Uredbo (ES) št. 396/2005 bi bilo zato treba ustrezno spremeniti.

(13) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

V Prilogi IV k Uredbi (ES) št. 396/2005 se po abecednem vrstnem redu vstavijo naslednji vnosi: „COS-OGA“, „cerevisan“, „kalcijev hidroksid“, „lecitini“, „Salix spp cortex“, „kis“, „fruktoza“, „Pepino mosaic, sev virusa CH2, izolat 1906“, „Verticillium albo-atrum, izolat WCS850“ in „Bacillus amyloliquefaciens subsp. plantarum, sev D747“.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. januarja 2016 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Evropska agencija za varnost hrane, 2014. Conclusion on the peer review of the pesticide risk assessment of the active substance COS-OGA. (Sklep o strokovnem pregledu ocene tveganja za pesticide z aktivno snovjo COS-OGA.) EFSA Journal 2014;12(10):3868 [39 str.].

(3) Evropska agencija za varnost hrane, 2014. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117). (Sklep o strokovnem pregledu ocene tveganja za pesticide z aktivno snovjo cerevisan (celične stene Saccharomyces cerevisiae sev LAS117).) EFSA Journal 2014;12(6):3583 [39 str.].

(4) Evropska agencija za varnost hrane. Conclusion on the peer review of the pesticide risk assessment of the active substance Pepino mosaic virus strain CH2 isolate 1906. (Sklep o strokovnem pregledu ocene tveganja za pesticide z aktivno snovjo Pepino mosaic, sev virusa CH2, izolat 1906.) EFSA Journal 2015;13(1):3977 [25 str.].

(5) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

(6) Izvedbena uredba Komisije (EU) 2015/762 z dne 12. maja 2015 o odobritvi osnovne snovi kalcijev hidroksid v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 120, 13.5.2015, str. 6).

(7) Izvedbena uredba Komisije (EU) 2015/1116 z dne 9. julija 2015 o odobritvi osnovne snovi lecitini v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 182, 10.7.2015, str. 26).

(8) Izvedbena uredba Komisije (EU) 2015/1107 z dne 8. julija 2015 o odobritvi osnovne snovi Salix spp cortex v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 181, 9.7.2015, str. 72).

(9) Izvedbena uredba Komisije (EU) 2015/1108 z dne 8. julija 2015 o odobritvi osnovne snovi kis v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 181, 9.7.2015, str. 75).

(10) Izvedbena uredba Komisije (EU) 2015/1392 z dne 13. avgusta 2015 o odobritvi osnovne snovi fruktoza v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 215, 14.8.2015, str. 34).

(11) Direktiva Komisije 2008/113/ES z dne 8. decembra 2008 o spremembi Direktive Sveta 91/414/EGS zaradi vključitve nekaterih mikroorganizmov kot aktivnih snovi (UL L 330, 9.12.2008, str. 6).

(12) Evropska agencija za varnost hrane. Conclusion on the peer review of the pesticide risk assessment of the active substance Verticillium albo-atrum (strain WCS850). (Sklep o strokovnem pregledu ocene tveganja za pesticide z aktivno snovjo Verticillium albo-atrum (izolat WCS850).) EFSA Journal 2013; 11(1):3059 [22 str.].

(13) Izvedbena uredba Komisije (EU) št. 1316/2014 z dne 11. decembra 2014 o odobritvi aktivne snovi Bacillus amyloliquefaciens subsp. plantarum, sev D747, v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 in o dovoljenju državam članicam, da podaljšajo veljavnost začasnih registracij, ki so jih izdale za navedeno aktivno snov (UL L 355, 12.12.2014, str. 1).

(14) Evropska agencija za varnost hrane, 2014. (Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747.) Sklep o strokovnem pregledu ocene tveganja za pesticide z aktivno snovjo Bacillus amyloliquefaciens subsp. plantarum, sev D747. EFSA Journal 2014;12(4):3624 [29 str.].

(15) Review report for the active substance Bacillus amyloliquefaciens ssp. plantarum, sev D747 (Poročilo o pregledu aktivne snovi Bacillus amyloliquefaciens ssp. plantarum D747) [končna različica, ki jo je Stalni odbor za rastline, živali, hrano in krmo pripravil na svoji seji 10. oktobra 2014] SANCO/11391/2014 – rev. 1, 10. oktober 2014.